
[bookmark: _Hlk164698565]Ieinteresētajiem piegādātājiem

Par atklātu konkursu “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68)
     
	Atklāta konkursa “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresētā piegādātāja jautājumus par Konkursu un sniedz atbildes uz uzdotajiem jautājumiem:
	Nr.
	Ieinteresētā piegādātāja jautājumi
	Komisijas atbilde

	1.
	Jautājums nr. 1 Par būvobjekta apsardzi un apsardzes konteineru
Darbu apjomu sarakstos iepirkuma 1. un 3. daļā ir paredzētas pozīcijas par objekta apsardzi un apsardzes konteinera nomu.
Vienlaikus tehniskajā specifikācijā ir noteikts, ka Būvdarbu veicējam ir pienākums uzņemties pilnu atbildību par būvlaukumu un tajā izvietoto materiālo vērtību apsardzi Būvdarbu laikā. Savukārt DOP skaidrojošajā aprakstā norādīts, ka Būvuzņēmējs būvlaukumā nodrošina ar darbu izpildi saistīto materiālo vērtību apsardzi, ierīkojot teritorijas videonovērošanu, kā arī teritorijā jānodrošina vieta darba laika elektroniskai fiksēšanai. 
Ņemot vērā minēto, lūdzam Pasūtītāju precizēt, kāda veida apsardze ir jāparedz būvobjektā:
1. vai jānodrošina fiziska apsardze objektā; 
2. vai pietiek ar videonovērošanas sistēmu / apsardzes stabu, kas pieslēgts apsardzes kompānijai; 
3. vai apsardzes konteinera noma ir obligāti jāparedz arī gadījumā, ja tiek nodrošināta videonovērošana ar apsardzes stabu bez fiziskas apsardzes klātbūtnes objektā; 
4. ja apsardzes konteiners ir obligāti nepieciešams, lūdzam precizēt tā paredzēto funkciju, izvietošanas vietu, un minimālās aprīkojuma prasības. 
Minētā informācija nepieciešama, lai pretendenti varētu vienādi izprast apsardzes nodrošināšanas prasības un korekti iecenot attiecīgās darbu apjomu saraksta pozīcijas.
	Komisija paskaidro sekojošo -  šim būvobjektam nav noteiktas specifiskas prasības attiecībā uz būvlaukuma apsardzes organizēšanas veidu. Būvuzņēmējam ir pienākums nodrošināt būvlaukuma un ar darbu izpildi saistīto materiālo vērtību apsardzi atbilstoši tehniskajā specifikācijā un DOP skaidrojošajā aprakstā noteiktajam. Saskaņā ar DOP skaidrojošo aprakstu būvuzņēmējam ir jānodrošina teritorijas videonovērošana, kā arī teritorijā jānodrošina vieta darba laika elektroniskai fiksēšanai. Konkrēta apsardzes risinājuma izvēle (piemēram, videonovērošanas sistēma, apsardzes stabs ar pieslēgumu apsardzes komersantam, fiziska apsardze vai cits līdzvērtīgs risinājums) ir pretendenta kompetencē, ja tiek nodrošināta būvlaukuma un materiālo vērtību aizsardzība un izpildītas tehniskās specifikācijas prasības. Darbu daudzumu sarakstā iekļautā pozīcija par apsardzes konteinera nomu nav interpretējama kā obligāta prasība izvietot būvlaukumā fizisku apsardzes konteineru. Minētā pozīcija paredz iespēju pretendentam to izmantot, ja izvēlētais apsardzes organizēšanas risinājums to paredz. Ja pretendents nodrošina būvlaukuma apsardzi citā tehniski un funkcionāli līdzvērtīgā veidā, kas atbilst tehniskās specifikācijas prasībām, fiziska apsardzes konteinera izmantošana nav obligāta.

	2.
	Jautājums nr. 2 Par būvdarbu izpildes termiņu un objekta nodošanu ekspluatācijā
DOP skaidrojošajā aprakstā norādīts, ka plānotais darbu izpildes ilgums ir 18 mēneši. Savukārt iepirkuma nolikumā noteikts, ka iepirkuma priekšmeta 1. daļā būvdarbi veicami 8 mēnešu laikā no līguma noslēgšanas dienas, bet 2. un 3. daļā — 6 mēnešu laikā no līguma noslēgšanas dienas, izņemot termiņu, kad iestājies tehnoloģiskais pārtraukums. 
Papildus līguma projektā norādīts, ka Būvdarbu veicējs pilnīgu Būvdarbu izpildi un būves nodošanu Pasūtītājam apņemas pabeigt noteiktā mēnešu termiņā no līguma noslēgšanas dienas, un Būvdarbu galīgā pieņemšana notiek ar Būvdarbu nodošanas-pieņemšanas akta abpusēju parakstīšanu un aktu par objekta pieņemšanu ekspluatācijā. 
Ņemot vērā minētās dokumentu savstarpējās atšķirības, lūdzam Pasūtītāju precizēt:
1. kāds ir saistošais būvdarbu izpildes termiņš katrai iepirkuma daļai; 
2. vai nolikumā noteiktajos 8 mēnešu un 6 mēnešu termiņos ir jāiekļauj arī objekta nodošana ekspluatācijā?
Šis skaidrojums ir būtisks, lai pretendenti varētu korekti sagatavot būvdarbu izpildes kalendāro grafiku un izvērtēt nepieciešamos resursus līguma izpildei.
	Komisija paskaidro sekojošo -  DOP skaidrojošajā aprakstā norādītais 18 mēnešu būvdarbu izpildes ilgums attiecas uz kopējo projektā paredzēto būvdarbu izpildes laiku, pieņemot, ka visas projekta kārtas tiek īstenotas secīgi viena projekta ietvaros. Savukārt šī iepirkuma ietvaros būvdarbi ir sadalīti trīs atsevišķās iepirkuma daļās, un katrai iepirkuma daļai ir noteikts patstāvīgs būvdarbu izpildes termiņš, kas ir saistošs attiecīgās iepirkuma daļas izpildei. Minētajos termiņos ir jāparedz pilnīga līguma saistību izpilde, tai skaitā visu būvdarbu pabeigšana, izpilddokumentācijas sagatavošana, būves nodošanai ekspluatācijā nepieciešamo dokumentu iesniegšana un objekta nodošana ekspluatācijā normatīvajos aktos noteiktajā kārtībā, ciktāl tas ir atkarīgs no būvdarbu veicēja pienākumu savlaicīgas un pienācīgas izpildes.

	3.
	Jautājums nr. 3 Par prožektoru un stabu uzstādīšanu
Darbu apjomu sarakstā pie 1. daļas darbiem pozīcijā 1.1.2.10 ir paredzēts darbs “Prožektoru, stabu uzstādīšana” — 20 gab. Analoģiska pozīcija par 20 prožektoru un stabu uzstādīšanu ir paredzēta arī 2. daļas darbu apjomu sarakstā.
Vienlaikus DOP skaidrojošajā aprakstā nav atrodama detalizēta informācija par minēto prožektoru un stabu uzstādīšanas nepieciešamību, izvietojumu, tehniskajiem parametriem vai to, vai tie ir paredzēti kā pagaidu būvlaukuma apgaismojums vai kā cits risinājums. 
Lūdzam Pasūtītāju precizēt:
1. kādam mērķim paredzēti darbu apjomu sarakstā norādītie prožektori un stabi, vai tie ir paredzēti kā pagaidu būvlaukuma apgaismojums būvdarbu laikā vai kā pastāvīgs objekta risinājums; 
2. kurās konkrētās vietās šie prožektori un stabi jāuzstāda; 
3. kādi ir minimālie tehniskie parametri — stabu augstums, prožektoru jauda, barošana, stiprinājuma veids, pieslēguma risinājums; 
4. vai šīs pozīcijas ir obligāti jāparedz arī gadījumā, ja Būvdarbu veicējs darbu veikšanai nepieciešamo apgaismojumu nodrošina ar būvtehnikas vai pārvietojamu apgaismes iekārtu palīdzību. 
Minētā informācija nepieciešama, lai pretendenti varētu korekti noteikt šīs pozīcijas izmaksas un sagatavot savstarpēji salīdzināmus finanšu piedāvājumus.
	Komisija ir izvērtējusi jautājumu un paskaidro sekojošo - darbu daudzumu sarakstā iekļautā pozīcija "Prožektoru, stabu uzstādīšana" bija paredzēta kā iespējamo pagaidu būvdarbu organizēšanas pasākumu pozīcija, kas varētu tikt izmantota būvdarbu veikšanai nepietiekama dabīgā apgaismojuma apstākļos. Vienlaikus Pasūtītājs ir secinājis, ka konkrētā pagaidu apgaismojuma nepieciešamība, apjoms, tehniskais risinājums un izvietojums ir atkarīgs no katra būvdarbu veicēja izvēlētās darbu organizācijas, tehnoloģijas un izmantotās tehnikas, un tādēļ šādu risinājumu nav iespējams viennozīmīgi definēt iepirkuma dokumentācijā. Līdz ar to Pasūtītājs ir pieņēmis lēmumu izslēgt minēto pozīciju no darbu daudzumu saraksta. Ja būvdarbu izpildes laikā pretendenta izvēlētais darbu organizācijas risinājums paredz papildu apgaismojuma izmantošanu, tā nodrošināšana ir būvdarbu veicēja atbildība un ietilpst viņa izvēlētajā darbu organizācijas tehnoloģijā.
Konkursa nolikuma 8. pielikumā “Finanšu piedāvājums” tiks veikti grozījumi. 

Lai iepazītos ar veiktajiem grozījumiem Konkursa dokumentācijas sadaļā, lūdzam Jūs tuvākā laikā iepazīties ar Konkursa dokumentācijas aktuālo versiju Pasūtītāja EIS profila vietnē www.eis.gov.lv e-konkursu apakšsistēmā.

